《寿苕陵从父》
明代·何其厚

柳叶森森暗马头，归来洛社自风流。壶中醉醒三千界，局上翰赢七十秋。

居僻子云能拟易，月明庾亮健登楼。兴来琢句髯应断，岁岁春光次第收。

作者简介：何其厚，字应坤。南海人。明世宗嘉靖十九年（一五四○）举人。初授南京刑部司务，寻进户部郎中。以忤同官归。清温汝能《粤东诗海》卷二四、清吴道镕《广东文徵作者考》卷三有传。